b'\n_START_ARTICLE_\nMichael Maze\n_START_SECTION_\nSingle\n_START_PARAGRAPH_\nDet internationale gennembrud kom i 2004 med en overraskende sejr i den prestigefulde turnering Europa Top 12. Ved verdensmesterskabet maj 2005 i Shanghai vandt han ligeledes overraskende bronze efter en kvartfinalekamp mod kineseren Hao Shuai._NEWLINE_Maze vandt bronzemedalje ved EM 2007 i single. For tredje gang i sin karriere deltog Michael Maze i 2008 ved OL, da han var med i singler\xc3\xa6kken. Her tabte han dog sin f\xc3\xb8rste kamp i 16.-delsfinalen._NEWLINE_Som den eneste spiller fra Europa spillede Michael Maze sig mellem de bedst otte ved verdensmesterskaberne i Japan 2009._NEWLINE_Michael Maze havde sin h\xc3\xb8jeste placering p\xc3\xa5 verdensranglisten i 2010 som nr. 8._NEWLINE_Vandt EM 2009 i Stuttgart, med finalesejr over Werner Schlager, efter i semifinalen at have besejret den tredobbelte mester Timo Boll.\n_START_SECTION_\nDouble\n_START_PARAGRAPH_\nEfter at have vundet flere europ\xc3\xa6iske turneringer deltog Maze og Finn Tugwell som herredouble ved sommer-OL 2000, hvor de n\xc3\xa5ede kvartfinalen. Ved OL fire \xc3\xa5r efter vandt samme par bronze i herredouble. _NEWLINE_Michael Maze blev i 2005 k\xc3\xa5ret til \xc3\xa5rets sportsperson i Danmark._NEWLINE_K\xc3\xa5ret til \xc3\xa5rets spiller i Danmark 8 gange og yderligere 2 gange for hold.\n_START_SECTION_\nKlubkarriere\n_START_PARAGRAPH_\nMichael Maze stillede op for Roskilde Bordtennisklub, som deltager i Champions League i 2008. Maze havde lavet en 4-\xc3\xa5rig kontrakt med klubben. I Roskilde spillede Michael Maze sammen med blandt andre Finn Tugwell, Allan Bentsen og Kasper Sternberg, der alle tre var en del af det danske bordtennislandshold._NEWLINE_Fra 2006 til 2008 spillede han for den franske klub, Levallois Sporting Club, der fritstillede ham et \xc3\xa5r f\xc3\xb8r kontraktudl\xc3\xb8b, s\xc3\xa5 han kunne komme til Roskilde i deres elitesatning.\n_START_SECTION_\nAndre aktiviteter\n_START_PARAGRAPH_\nI 2019 deltager han i s\xc3\xa6son 16 af Vild med dans. Han danser med den professionelle danser Mie Martha Molke. Parret endte med en 8. plads.'